# Mi az a Gondosóra program?

Az elmúlt évszázadokban a családok életében magától értetődő volt a fizikai közelség, a több generáció együttélése. A közös, nagyobb háztartások egyfajta biztonságot nyújtottak, hiszen a családtagok egyszerűen és gyorsan tudtak gondoskodni egymásról. Idővel azonban évszázados szokások szűntek meg vagy alakultak át azzal, hogy a családok szétszóródtak, és mára már egyre kevésbé jellemző a generációk együttélése.

Az idős családtagról, ismerősökről való gondoskodás, az ő támogatásuk fontos és felelősségteljes feladat, amelyet hozzá kell igazítani a megváltozott körülményekhez és a technológia fejlődéséhez.

## *Ugye Ön is biztonságban szeretné tudni idős szeretteit?*

Mindig jelen lenni a másik életben néha erőn felüli feladat. Olyan digitális megoldást nyújtunk a családoknak, közösségeknek, amelynek segítségével a gondoskodás, törődés úgy is megvalósulhat, ha a családtagok, ismerősök egymástól épp fizikálisan távol vannak.

## *Biztonságra hangolva!*

**A Gondosóra program egy országos jelzőrendszerre épül. Feladata, hogy a saját otthonukban élő idős emberek egy egyszerű eszköz segítségével kapcsolatba léphessenek elsődlegesen a Diszpécserközponttal, ahol képzett munkatársaink próbálnak segíteni a felmerülő problémákban. Amennyiben diszpécsereink – lehetőség szerint a Gondosórán keresztül jelzést leadó ügyféllel egyetértésben – úgy ítélik meg, hogy a helyzet megoldása a kontaktszemély beavatkozását igényli, úgy a korábbiakban már megadott elérhetőségeken a diszpécser felveszi vele a kapcsolatot, aki aztán közvetlen és gyors támogatást, illetve megoldást nyújthat a problémára.**

A program az emberi élet minőségét, védelmét és biztonságát hivatott szolgálni a kontaktszemélyek (családtag, szomszéd, vagy barát, vagy akár opcionálisan szociális gondozó) bevonásával. Része a korszerű segélyhívó eszköz, amelyhez egy országos lefedettségű távfelügyeleti és diszpécser szolgáltatás kapcsolódik. Az így kialakuló bizalmi kör egy új típusú, jóléti szolgáltatási rendszert hoz létre.

**A program részeként megvalósuló szolgáltatás és a jelzőeszköz INGYENES, és Magyarország minden településén hozzáférhető a hét minden napján és órájában.**

# Kinek segít a program?

## *Ugye Ön is azt szeretné, ha 65 évnél idősebb szeretteiről akár földrajzilag távolról is gondoskodhatna?*

A Magyarország kormánya által biztosított programmal a **65 év feletti, otthonában élő, magyar állampolgárok**biztonságát és szeretteinkről való gondoskodást biztosíthatjuk a közvetlen környezet bevonásával úgy, hogy a formális szociális ellátórendszert (háziorvosok, szakszolgálatok, családsegítők, önkormányzatok stb.) nem szükséges igénybe venni.

A szolgáltatással segítjük a generációk közötti szakadékok áthidalását, a törődésen keresztül a mélyebb emberi kapcsolatok kialakítását.

# A program céljai

## *Ugye Ön is azt szeretné, ha idős szerettei a saját otthonukban, megszokott környezetükben élhetnének minél hosszabb ideig?*

**A program elsődleges célja az otthoni és önálló életvitel meghosszabbítása**.

Ám sokszor az önellátás mellett is szükség lehet külső segítségre! A program segít abban, hogy az idős emberek probléma esetén egyszerűen elérjék azt a személyt, aki gyorsan, valódi segítséget tud nyújtani nekik.

A programban való részvétellel kiemelt figyelmet fordítunk szeretteinkre, biztosítjuk azt a törődést, amelyre családtagjainknak – még önálló életvitel mellett is – szüksége van. Az első számú kontaktszemélyek – a segítő családtagok, rokonok, ismerősök, szomszédok – önzetlen és felelősségteljes tevékenységet végeznek, hiszen a biztonságérzet, az éjjel-nappali figyelem biztosítása általuk és a programnak köszönhetően idősek bentlakásos ellátásának igénybevétele nélkül is megvalósul.

**A Gondosóra program részeként megvalósuló szolgáltatás és a jelzőeszköz INGYENES, és Magyarország minden településén hozzáférhető a hét minden napján és órájában.**

# Hogyan működik a program?

## *Ugye Ön is igénybe venne egy az állam által ingyenesen biztosított készüléket és a hozzá tartozó szolgáltatást, hogy idős szeretteit megajándékozhassa a saját otthonukban maradás kényelmével és ezzel együtt a biztonság érzetével?*

1. Segítségkérés esetén a bajban lévő felhasználó megnyomja a készülékén található gombot.
2. Az eszköz jelzést küld a Diszpécserközpont felé.
3. A Diszpécserközpont felveszi a kapcsolatot a felhasználóval, értékeli a helyzetet.
4. Kezdeményezi a segítségnyújtást, értesíti a megadott kontaktszemélyt.
5. Indokolt esetben a sürgősségi segélyhívó értesítése is megtörténhet.

A jelzőeszközzel az idős ember minden körülmény között képes segítséget kérni (a készülék karon vagy nyakban hordva mindig elérhető).

**Nem kell mást tenni, mint viselni a díjmentes jelzőeszközt.**

# A szolgáltatásról

A Gondosóra szolgáltatást a program jelenlegi fázisában a magyar tulajdonosi hátterű 4iG Nyrt. a hazai infokommunikációs szektor egyik meghatározó vállalatcsoportja biztosítja. A 4iG több mint 25 éve van jelen az iparági és iparágfüggetlen innovatív technológiák területén, a cégcsoport az ICT piac változásainak és igényeinek megfelelve folyamatosan bővíti szolgáltatásait és portfólióját. A 4iG széles spektrumú megoldásszállítóként Magyarország piacvezető informatikai rendszerintegrátor vállalata, amely a jelzőeszközöket szállítja és a diszpécser szolgáltatást biztosítja a Gondosóra szolgáltatásait igénybe vevő valamennyi felhasználó részére.

[A SZOLGÁLTATÁSHOZ KAPCSOLÓDÓ DOKUMENTUMOK](https://gondosora.hu/a-jelzokeszulek-bemutatasa/#dokumentumok)

# Mire használható a jelzőeszköz?

A jelzőeszközön segítség kérést küldhetünk a Diszpécserközpontnak, amely a központon keresztül összekapcsolja a jelzőt a kontaktszeméllyel, ezzel elősegíti a mielőbbi segítségnyújtást.

Minden jelzésre reagál valaki, a megfelelő intézkedések folyamata pontosan szabályozott.

A készülék állapotáról (pl. töltöttség) automatikus jelzést is küld, de önállóan nem cselekszik.

**Fontos, hogy a készüléket rendszeresen töltse fel, és úgy viselje!  
  
Mire nem használható a jelzőeszköz?  
Vészhelyzetben továbbra is a 112-t szükséges hívni, a készülék nem riaszt közvetlenül orvost, hatóságot, nem sürgősségi segélyhívó. Indokolt esetben azonban a Diszpécserközpont ebben segíthet.**

Egészségügyi szakellátás, telemedicina, távdiagnosztika vagy specifikus egészségügyi probléma megoldása nem része a programnak.

A készülék kétirányú kommunikációra képes: jelzést ad és a diszpécsertől hívást fogad. Mindig ott van velünk, viseljük, de felhasználása a mobiltelefontól eltér!**Nem lehet vele kimenő hívásokat kezdeményezni és külső hívásokat fogadni. A kommunikáció kizárólag a Diszpécserközponttal lehetséges a készüléken keresztül!**

[TOVÁBBI INFORMÁCIÓK A JELZŐESZKÖZRŐL](https://gondosora.hu/a-jelzokeszulek-bemutatasa/)

# A készülék első bekapcsolása és kapcsolatfelvétel a Diszpécserközponttal

Ha átvette a futártól a jelzőkészülékét, kérjük azonnal kezdje meg annak feltöltését a dobozban található töltővel. Ezután nincs más dolga, mint megvárni, hogy az óra feltöltődjön – ekkor a piros LED már nem villog, hanem folyamatosan világít -, majd a szintén a dobozban található karpántba belehelyezze a jelzőeszközt és így feltegye a csuklójára vagy a nyakába akassza a nyakpánttal.

Annak érdekében, hogy Ön is és a szolgáltató is megbizonyosodjon róla, hogy működik a jelzőeszköze, első alkalommal szükséges egy teszthívás. Ezt kezdeményezheti a Diszpécserközpont is vagy Ön is. Amennyiben a Diszpécserközpont indítja a teszthívást, akkor egy dallamot fog hallani, majd a készülék a hívást automatikusan felveszi és kihangosítja. Ha szeretné Ön indítani a teszthívást, akkor egyszerűen nyomja meg a főgombot a Gondosóráján. Ekkor megtapasztalhatja, hogy hogyan is működik a főgomb és hogy milyen, amikor rövid időn belül visszahívja a diszpécserünk. Ez a teszthívás lehetőséget ad arra, hogy további kontaktszemélyeket adjon meg és hogy a diszpécserünk segítsen még jobban megérteni a jelzőeszköz működését, illetve feltehet bármilyen egyéb felmerülő kérdést a Gondosórával vagy a szolgáltatással kapcsolatban. Ezután már magabiztosan tudja használni a készüléket, ha szüksége van rá.

## *Ön is nyugodtabban élné mindennapjait, ha tudná, hogy idős szerettei probléma esetén segítséget kaphatnak, hiszen az állam egy modern, egyszerűen használható, ingyenes eszközt bocsát a rendelkezésükre ehhez.*

# Kontaktszemélyek

A regisztráció során egy kontaktszemély megadására van lehetőség. Azért fontos, hogy minden Gondosóra felhasználónak legyen megadva legalább egy kontaktszemélye mert, ha olyan helyzet áll elő, amit a diszpécsereink nem tudnak megoldani (pl. személyes jelenlétre van szükség mert elesett az ügyfél az udvaron, közművekkel kapcsolatos ügyintézésre van szükség vagy éppen elfogyott a tűzifa), akkor kell valaki, akit értesíteni lehet és gyorsan mozgósítható. Az a legszerencsésebb, ha az első helyen megadott kontaktszemélynek van kulcsa a Gondosórát viselő ügyfelünk lakásához és lehetőség szerint a közelben lakik, vagyis bizalmi kapcsolatot ápolnak egymással.

**Másodlagos, harmadlagos kontaktszemély** megadására akkor van lehetőség, ha a felhasználó már kézhez kapta a Gondosóráját és elindítja az első teszthívást. Ekkor a diszpécserrel folytatott beszélgetés alkalmával kérheti a kontaktszemély adatainak módosítását és megadhat újabb kontaktszemélyeket is. Itt már olyan személyt is meg lehet jelölni, aki esetleg fizikailag távolabb él a felhasználótól, de előfordulhat, hogy onnan is a segítségére tud lenni idős hozzátartozójának.

Fontos, hogy minden kontaktszemély tudjon róla, hogy a jövőben, a nap bármely szakában kereshetik a Gondosóra Diszpécserközpontjától, ha a hozzátartozó felhasználó jelzést adott le és a diszpécsereink, illetve a felhasználó úgy ítélték meg, hogy a kontaktszemélyre van szükség a helyzet megoldásához. **Ez a hívás minden esetben a következő számról fog érkezni:**[**06 1 880 6832**](tel:0618806832)**. Kérjük, minden kontaktszemély mentse el a telefonjába ezt a telefonszámot!**

# Mi szükséges a programhoz való csatlakozáshoz?

A programhoz alanyi jogon lehet csatlakozni minden 65. életévét betöltött magyar állampolgárnak, akik ingyenesen megkapják a jelzőeszközt. A programba a regisztráció gombra kattintva tud jelentkezni, az eszközök kiosztása a regisztrációs űrlap feldolgozását követően folyamatosan történik.

Az ingyenes jelzőeszközt igényelheti a felhasználó (65. életévét betöltött magyar állampolgár) vagy a felhasználó segítője (az a személy, aki a felhasználó megbízásából és jóváhagyásával tölti ki a regisztrációs űrlapot).

A készülék használatba vételéhez javasolt olyan segítő családtag vagy ismerős regisztrálása, akiket az esetleges riasztás során a Diszpécserközpont értesíteni tud.

A készülék rendszeres töltésén és viselésén kívül a továbbiakban semmire nincsen szükség, hogy a program aktív tagja maradjon.

## *Ugye csatlakozik a felelősen gondolkodó, gondoskodó program felhasználói közösségéhez? Legyen Ön is biztonságra hangolva!*

## Impresszum

A gondosora.hu weboldalt a Szociálpolitikai Innovációs Közhasznú Nonprofit Kft. üzemelteti.

Székhely: 1142 Budapest, Ungvár utca 64-66. \*  
Cégjegyzékszám: 01-09-978791  
Adószám: 23808689-2-42

\*Gondosóra átvételére csak regisztrációt követően van lehetőség, a kiszállításról a futárcég küld tájékoztatást. A jelzőeszköz megrendelése vagy átvétele az Ungvár utcában nem lehetséges.

* [PROJEKT INFORMÁCIÓK](https://gondosora.hu/projekt-informaciok/)

## Jogi Nyilatkozat

A gondosora.hu weboldal használatának megkezdésével valamennyi felhasználó ráutaló magatartással elfogadja az alábbiakban meghatározott felhasználási és adatvédelmi feltételeket és szabályokat. [Tovább olvasom](https://gondosora.hu/jogi-nyilatkozat/).

Minden jog fenntartva.

* [ADATVÉDELEM](https://gondosora.hu/adatvedelem/)
* [ÁLTALÁNOS SZERZŐDÉSI FELTÉTELEK](https://gondosora.hu/altalanos-szerzodesi-feltetelek/)
* [PANASZKEZELÉSI SZABÁLYZAT](https://gondosora.hu/panaszkezelesi-szabalyzat/)

Felhívjuk figyelmét, hogy az ÁSZF és az Adatvédelmi és Adatkezelési Szabályzat 2022. június 1-jei dátummal módosult.

## Kapcsolat

Regisztrációs ügyekben (Szociálpolitikai Innovációs Közhasznú Nonprofit Kft.):  
E-mail cím: [info@gondosora.hu](mailto:info@gondosora.hu)  
Telefonszám: [06/1-445-0080](tel:0614450080)  
Munkanapokon 09:00 – 16:00 óra között

Diszpécserközpont ügyfélszolgálata (4iG):  
E-mail cím: [info@szolgaltatas-gondosora.hu](mailto:info@szolgaltatas-gondosora.hu)  
Telefonszám: [06/1- 880-6831](tel:0618806831)  
Hétfő-Csütörtök: 9:00-17:00, Péntek: 9:00-15:00

Sajtókapcsolat: [sajto@go](mailto:sajto@gondosora.hu" \t "_blank)